Adda lamiis a nariknak, saan a kas iti in-inumek iti baso nga addaan yelo, agling-et, matunaw kalpasan iti mano a kanito, wenno ti panagsumgar dagiti dutdotko, lam-ek a nagtaod iti uneg, mabalin a kunaek nga espasio a di napunuan ket serken ti akinruar nga angin, a kas iti semento a di nasedsed, agbirri iti kalgaw ket aggagneb iti nepnep. Ania kadi ti imas ti maysa a kaldo a napanawan? Di kad' agbalay ti taba iti igid ti tayab ket mabati iti subsob apaman a maideppel. Ti taba kasapulanna met ti pudot a mangtunaw kenkuana. Nanannanam no agburek.
ilo_Latn